****

**KËSHILLI I MINISTRAVE**

**PROJEKTVENDIM**

**Nr.\_\_\_\_\_\_, datë\_\_\_\_/\_\_\_\_/2015**

**PËR**

**PROPOZIMIN E PROJEKTLIGJIT**

**“PËR DISA SHTESA DHE NDRYSHIME NË LIGJIN NR. 10031, DATË 11.12.2008,**

**‘PËR SHËRBIMIN PËRMBARIMOR GJYQËSOR PRIVAT”, TË NDRYSHUAR”**

Në mbështetje të nenit 81, pika 1, dhe nenit 100, të Kushtetutës, me propozimin e Ministrit të Drejtësisë, Këshilli i Ministrave,

**V E N D O S I:**

Propozimin e projektligjit “Për disa shtesa dhe ndryshime në ligjin nr. 10031, datë 11.12.2008,‘Për shërbimin përmbarimor gjyqësor privat’, të ndryshuar”, për shqyrtim dhe miratim në Kuvendin e Republikës së Shqipërisë, sipas tekstit dhe relacionit, që i bashkëlidhen këtij vendimi.

Ky vendim hyn në fuqi menjëherë.

**K R Y E M I N I S T R I**

**EDI RAMA**

**MINISTRI I DREJTËSISË**

 **NASIP NAÇO**

****

**KUVENDI**

**P R O J E K T L I G J**

**Nr. \_\_\_\_\_/2015**

**PËR**

**DISA SHTESA DHE NDRYSHIME NË LIGJIN NR. 10031, DATË 11.12.2008,**

**“PËR SHËRBIMIN PËRMBARIMOR GJYQËSOR PRIVAT”, TË NDRYSHUAR**

Në mbështetje të neneve 78 dhe 83, pika 1, të Kushtetutës, me propozimine Këshillit të Ministrave,

**KUVENDI**

**I REPUBLIKËS SË SHQIPËRISË**

**VENDOSI:**

Në ligjin nr. 10031, datë 11.12.2008,“Për shërbimin përmbarimor gjyqësor privat”, të ndryshuar, bëhen këto shtesa dhe ndryshime:

**Neni 1**

Titulli i nenit 47 bëhet “Tarifa shtesë dhe tarifa e suksesit”.

**Neni 2**

Në fund të nenit 48, shtohen dy paragrafë me përmbajtje si më poshtë vijon:

“Për padi me vlerë më të madhe se 6.000.000 lekë, subjektit përmbarimor i paguhet një tarifë suksesi me kusht përfundimin nga ana e përmbarimit të të gjitha veprimeve ligjore të përcaktuara në Kodin e Procedurës Civile për ekzekutimin e urdhrit të ekzekutimit, apo edhe çdo procedure tjetër ligjore të suksesshme, e përcaktuar si e tillë në kontratën përkatëse, e cila mund të jetë në formën e një shume të caktuar, një përqindje të caktuar mbi vlerën e padisë, ose nëpërmjet kombinimit të të dyjave.

Vlera e tarifës së suksesit caktohet me udhëzim të përbashkët të ministrit të Financave dhe ministrit të Drejtësisë në përputhje me nenin 10 të këtij ligji”.

**Neni 3**

 Ky ligj hyn në fuqi 15 ditë pas botimit në Fletoren Zyrtare.

**K R Y E T A R I**

**ILIR META**